29/12/2014 | Administración LocalMunicipal
Santiago de Compostela
Tesourería. Sección de Xestión
Normativa

I) Segundo o disposto no artigo 17.3 do texto refundido da lei reguladora das facendas locais, aprobado polo Real decreto lexislativo 2/2004, do 5 de marzo(TRFL), o Pleno do Concello de Santiago de Compostela, na sesión celebrada o 21 de outubro de 2014, adoptou o acordo de aprobación inicial do expediente 2014/01 de modificación das ordenanzas de ingresos públicos.1.- Durante o prazo de exposición ao público non se presentaron reclamacións contra o acordo de aprobación inicial da modificación da ordenanza fiscal 1.03 Imposto sobre o incremento de valor dos terreos de natureza urbana, polo que se entende definitivamente aprobada. O texto definitivo dos artigos modificados transcríbese no apartado III.2.- Durante o prazo de exposición ao público presentaronse reclamacións contra as seguintes ordenanzas fiscais: – ordenanza 0.00. ordenanza xeral de xestión, recadación e inspección dos tributos e doutros ingresos de dereito público – ordenanza 1.01: imposto sobre bens inmobles – ordenanza 1.02: imposto sobre vehículos de tracción mecánica – ordenanza 1.04: imposto sobre construcións, instalacións e obras – ordenanza 1.05: imposto sobre actividades económicas – ordenanza 3.10: taxa pola apertura e verificación de establecementos – ordenanza 3.24: taxa pola utilización privativa e o aproveitamento especial do dominio público municipal O Pleno do Concello de Santiago, na sesión celebrada o 19 de decembro de 2014, resolveu as reclamacións e aprobou o texto definitivo dos artigos modificados das citadas ordenanzas que se transcriben no apartado III II) Aos efectos previstos no artigo 17.4 do TRFL publícase o texto definitivo das ordenanzas modificadas, que entrarán en vigor o un de xaneiro de dous mil quince. O texto definitivo dos artigos modificados transcríbese no apartado III. De conformidade co establecido no artigo 19.1 do TRFL e nos artigos 10, 25 e 46 da Lei 29/1998, de 13 de xullo, reguladora da xurisdicción contencioso-administrativa, os interesados poderán interpoñer o recurso contencioso-administrativo contra o devandito acordo ante o Tribunal Superior de Xustiza de Galicia no prazo de dous meses contados a partir do día seguinte ao da publicación deste anuncio, sen prexuizo de calquera outro recurso que os interesados estimen procedente interpoñer. III) Texto definitivo dos artigos modificados das seguintes ordenanzas: 1.- Os períodos para pagar os tributos e outros ingresos públicos de carácter periódico que se xestionan por recibo serán os seguintes: a) Imposto sobre Vehículos de Tracción Mecánica: desde o 5 de marzo ata o 5 de maio, ambos incluídos (ou día hábil inmediato posterior). b) Imposto sobre Bens Inmobles -Urbana, Rústica, e de características especiais-: desde o 5 de xullo ata o 5 de setembro, ambos incluídos (ou día hábil inmediato posterior). c) Taxas por ocupación de vía pública (vados) (mesas e cadeiras) e calquera outra taxa por ocupación de vía pública que se xestione por padrón: desde o 5 de maio ata o 5 de xullo ambos incluídos (oo día hábil inmediato posterior). d) Imposto sobre Actividades Económicas: desde o 20 de setembro ata o 20 de novembro, ambos incluídos (ou día hábil inmediato posterior). 2.- A data de cargo en conta dos recibos domiciliados será o último día do período voluntario. 4.- O obrigado ao pago abonará mediante domiciliación as cotas tributarias fraccionadas, sen xuros de mora e sen obriga de prestar garantías, mediante ol Sistema Especial de Pago nas seguintes datas:_ Primeiro Prazo: 5 de xullo; _ Segundo Prazo: 5 de setembro; _ Terceiro Prazo: 5 de novembro. Para o exercicio 2015 o deber de notificar formalmente á Administración tributaria municipal a adhesión a este sistema terá de prazo ata o 28 de febreiro de 2015. De conformidade co previsto no artigo 72 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais a) O tipo de gravame do imposto sobre Bens Inmobles aplicable ós bens de natureza urbana fíxase no 0,54%. b) O tipo de gravame do Imposto sobre Bens Inmobles aplicable aos bens de natureza rústica fíxase no 0,54%. c) O tipo de gravame do Imposto sobre Bens Inmobles aplicable aos bens de características especiais fíxase no 1% 1. Gozarán dunha bonificación do 70 por 100 na cota do imposto os inmobles que constitúan o obxecto da actividade das empresas de urbanización, construcción e promoción inmobiliaria, tanto de obra nova como de rehabilitación equiparable a esta, e que non figuren entre os bens do seu inmobilizado. O prazo de aplicación desta bonificación comprenderá dende o período impositivo seguinte a aquel en que comecen as obras ata o posterior ó remate das mesmas, sempre que durante ese tempo se realicen obras de urbanización ou construcción efectiva, e sen que, en ningún caso, poida exceder de tres períodos impositivos. A solicitude da bonificación débese formular antes do comezo das obras, entendendo por tal o día seguinte á notificación do acordo de concesión da licencia, por parte da administración municipal. Para disfrutar da citada bonificación, os interesados deberán presentar a documentación seguinte: a) Acreditación de que a empresa se dedica á actividade de urbanización, construcción e promoción inmobiliaria, mediante a presentación dos estatutos da sociedade. b) Acreditación de que o inmoble obxecto da bonificación non forma parte do inmobilizado mediante certificación do Administrador da Sociedade 2. As vivendas de protección autonómica disfrutarán dunha bonificación do 50 por 100 durante o prazo de tres anos contados dende o exercicio seguinte ó do outorgamento da cualificación definitiva. Ao longo dos cinco exercicios seguintes ao período citado, as vivendas de protección oficial disfrutarán dunha bonificación do 25% na cota íntegra do imposto, sempre que se manteña a titularidade do inmoble e este constitúa a residencia habitual do titular. Esta bonificación terá que ser solicitada polo interesado durante o prazo de vixencia da mesma e terá efectos desde o período seguinte ao da solicitude. Os solicitantes presentarán a cédula de cualificación definitiva como Vivenda de protección autonómica do inmoble e a documentación acreditativa da titularidade do devandito inmoble 3. Os suxeitos pasivos que ostenten a condición de titulares de familia numerosa disfrutarán dunha bonificación na cota íntegra do inmoble de uso residencial que constitúa a sua residencia habitual, e na que esteñan empadronados os membros da unidade familiar, coas seguintes características: Para a aplicación das bonificacións será requisito imprescindible a súa solicitude polo interesado, que deberá acreditar condición e categoría de familia numerosa, por medio do título oficial. O Concello constatará de oficio o empadroamento dos membros da unidade familiar no inmoble obxecto da solicitude. Terán efectos no padrón do imposto, as solicitudes presentadas antes do un de marzo de cada ano, sempre que nas mesmas se acredite que se reúnen os requisitos esixidos para o seu disfrute o día un de xaneiro. Incluiránse así mesmo no padrón do imposto as bonificacións concedidas nos anos anteriores que o día un de xaneiro sigan reunindo as condicións esixidas para o seu disfrute. Non se poderá aplicar a bonificación a mais dunha vivenda por titular 4. Os bens inmobles de natureza urbana ubicados nas áreas ou zonas do concello que, conforme ao establecido na lei de Ordenación Urbanística e protección do medio rural de Galicia e no planeamento urbanístico municipal vixente, correspondan a asentamentos de población singularizados pola sua vinculación ou preeminencia de actividades primarias de carácter agrícola, gandeira ou forestal, e que dispoñan dun insuficiente nivel de servicios básicos de titularidade municipal (agua, saneamento, alumeado público) gozarán dunha bonificación nas condicións que a continuación se determinan: a) Carencia dos tres servicios básicos, 60%. b) Carencia de dous dos tres servicios básicos, 40%. c) Carencia de ún dos tres servicios básicos, 20%. As áreas ou zonas indicadas son aquelas incluídas no ámbito do artigo 13 da LOUPMR e nas ordenanzas 13 e 14 do vixente PXOU. A bonificación incluiráse de oficio mediante comunicación previa do departamento de Licencias no momento de outorgar a licencia de primeira ocupación nos ámbitos das ordenanzas citadas e unha vez que se comprobe a carencia dos servizos básicos de titularidade municipal polo departamento ou departamentos municipais que xestionen aqueles servizos. O beneficio permanecerá en tanto non se provea de servizos aos devanditos asentamentos de poboación singularizados. O departamento ou departamentos municipais que xestionen os devanditos servizos comunicará ao servizo de Xestión, Recadación e Inspección cada actuación que dote de algún dos servizos básicos aos asentamentos singularizados de poboación definidos conforme aos criterios deste artigo. O servizo se Xestión, Recadación e Inspección comunicará ao suxeito pasivo a perda ou modificación deste beneficio fiscal.5. Gozarán dunha bonificación do 95 por 100 da cota os bens de natureza rústica das Cooperativas Agrarias e de Explotación Comunitaria da terra. Os solicitantes presentarán o certificado sobre a condición de Cooperativas Agraria ou de Explotación Comunitaria da terra, emitido pola administración correspondente. Terán efectos no padrón do imposto as solicitudes presentadas antes do un de marzo de cada ano que reunan os requisitos esixidos para o seu disfrute o día un de xaneiro.6. Gozarán dunha bonificación do 75% da cota os inmobles de organismos públicos de investigación e os de ensinanza universitaria sempre que: a) o solicitante acredite que están directamente afectos a esas finalidades b) os inmobles teñan uso catastral cultural, deportivo ou de oficina O cambio de uso dun inmoble só terá efectos na bonificación a partires do exercicio seguinte á data da resolución catastral correspondente. Terán efectos no padrón do imposto as solicitudes presentadas antes do un de marzo de cada ano que reúnan os requisitos esixidos para o seu disfrute o día un de xaneiro.7. Gozarán dunha bonificación do 50% da cota os inmobles aos que non se lles aplica a exención do artigo 62.2 b) do Texto refundido da lei de facendas locais, aprobado polo Real decreto lexislativo 2/2004, de 5 de marzo, por estar afectos a unha actividade económica.8.- Gozarán dunha bonificación do 50% da cota, durante os tres períodos impositivos seguintes ao de finalización da súa instalación ou da obtención do certificado de eficiencia enerxética, os inmobles de uso residencial que constitúan a residencia habitual dos suxeitos pasivos, en calquera dos seguintes supostos, sempre que se acredite a concesión da licenza municipal ou a tramitación da declaración responsable ou comunicación previa: 8.1.- cando os inmobles teñan instalados sistemas para o aproveitamento térmico ou eléctrico da enerxía proveniente do sol para autoconsumo. Para a aplicación desta bonificación será necesario: a.-que os sistemas de aproveitamento térmico instalados dispoñan dunha superfície mínima de captación solar útil de 4 m2 por cada 100 m2 de superfície construída; e que os sistemas de aproveitamento eléctrico dispoñan dunha potencia instalada mínima de 5 kw por cada 100 m2 de superfície construída. b.-que as instalacións para produción de calor inclúan colectores homologados pola administración competente c.-que a instalación dos sistemas de aproveitamento de enerxía solar non sexa obrigatoria de acordo coa normativa aplicable 8.2.- que o inmoble teña certificado coa máis alta cualificación de eficiencia enerxética proveniente do aproveitamento da enerxía solar. Para a aplicación desta bonificación será necesario que a certificación enerxética coa máis alta cualificación non sexa obrigatoria de acordo coa normativa aplicable 8.3- Os solicitantes da bonificación deberán acreditar o cumprimento dos requisitos mediante a presentación da seguinte documentación.8.3.1.- No suposto da bonificación do artigo 8.1: a.- proxecto técnico ou memoria técnica b.- certificado de montaxe, no seu caso, e certificado de instalación dilixenciados polo organismo autorizado da Comunidade Autónoma c.- especificacións técnicas dos sistemas instalados d.- acreditación da concesión da licenza de obras, comunicación previa ou declaración responsable da obra e instalación dos sistemas de produción de enerxía e.- certificado final de obras, no seu caso f.- copia da carta de pago ou o número de liquidación da taxa pola licenza de obras e polo imposto sobre construcións, instalacións e obras 8.3.2.- No suposto da bonificación regulada no artigo 8.2: a.- acreditación da concesión da licenza de obras, comunicación previa ou declaración responsable da obra e instalación dos sistemas de produción de enerxía b.- copia da carta de pago ou o número de liquidación da taxa pola licenza de obras e polo imposto sobre construcións, instalacións e obras c.- certificado de eficiencia enerxética rexistrado no Rexistro de certificados de eficiencia enerxética de edifícios da Comunidade Autónoma de Galícia 8.4.- Para a concesión deste beneficio será necesario o informe do Servizo de Licenzas que acredite o cumprimento dos requisitos para o goce do mesmo. O Servizo de Tesourería constatará de oficio o empadroamento do suxeito pasivo no inmoble obxecto da solicitude.8.5.- Terán efectos no padrón do imposto as solicitudes presentadas antes do un de marzo de cada ano que reúnan os requisitos esixidos para o seu disfrute o día un de xaneiro. Transcurrido o período de goce sinalado non se poderá conceder de novo o beneficio por este motivo 9. As bonificacións, previo informe dos departamentos municipais que correspondan, serán concedidas ou denegadas pola Xunta de Goberno Local 10. As bonificacións contempladas nos puntos 2, 3, 4 e nos apartados 1 e 2 do punto 8 deste artigo serán compatibles, sen que en ningún caso poidan exceder do 75% da cota íntegra, de forma acumulativa. Son incompatibles as bonificacións dos apartados 1 e 2 do punto 8 deste artigo. 2. Para os efectos de facilitar a aplicación das tarifas, deberanse ter en conta as seguintes reglas: A) O concepto das diversas clases de vehiculos será o recollido no anexo II do Real decreto 2822/1998 polo que se aproba o regulamento xeral de vehículos (RXV) ou disposición que a substitúa B) Os datos censais dos vehículos serán os incluidos nos ficheiros da Dirección Xeral de Tráfico C) Os vehículos definidos como todoterreos, mixtos e mixtos adaptables tributarán como turismo, pola súa potencia fiscal, agás nos seguintes casos: - Se o vehículo está habilitado para o transporte de máis de nove persoas incluído o conductor, tributará como autobús. - Se o vehículo estuviese autorizado para transportar más de 525 kg. de carga útil, tributará como camión. D) Os vehículos especiais con código 70 tributarán en función do tipo de servizo: a.- se o servizo é obra ou agrícola, tributarán como tractor b.- noutro suposto tributarán como camión. 2. Non está suxeitos a este imposto:. d) As achegas ou transmisións de bens inmobles efectuadas á ou realizadas pola Sociedad de Gestión de Activos procedentes de la Reestructuración Bancaria SA, nos termos regulados no artigo 104.4 do Texto refundido da Lei reguladora das facendas locais aprobado polo Real decreto lexislativo 2/2014, de 5 de marzo 1. Están exentos deste imposto os aumentos de valor que se produzan como consecuencia de:. c) A dación en pago da vivenda habitual do debedor hipotecario ou garante do mesmo, para a cancelación das débedas garantidas con hipoteca que recaia sobre a mesma, contraídas con entidades de crédito ou calquera entidade que, de maneira profesional, realice a actividade de concesión de préstamos ou créditos hipotecarios. Tamén estarán exentas as transmisións da vivenda na que concorran os requisitos anteriores, realizadas en execucións hipotecarias xudiciais ou notariais. Os requisitos para a concesión da exención son os establecidos no artigo 105.1 c) do Texto refundido da Lei reguladora das facendas locais aprobado polo Real decreto lexislativo 2/2014, de 5 de marzo. Nas trasmisións dos terreos e nas trasmisións ou constitucións de dereitos reais de goce limitativos de dominio a título lucrativo, por causa de morte, cando os suxeitos pasivos do imposto sexan descendentes e adoptados ou ascendentes e adoptantes, ou cónxuxe do causante, a cuota íntegra do imposto será bonificada en función do valor catastral do solo do conxunto de bens inmobles de natureza urbana de que sexa titular o causante no territorio nacional, mediante a aplicación das seguintes porcentaxes: a) Bonificación do 95% da cuota do Imposto se o valor catastral do solo do conxunto de bens inmobles de natureza urbana de que sexa titular o causante no territorio nacional non supera os 75.000 €. b) Bonificación do 75% da cuota do Imposto se o valor catastral do solo do conxunto de bens inmobles de natureza urbana de que sexa titular o causante no territorio nacional é maior de 75.000€ pero non supera os 150.000 €. c) Bonificación do 50% da cuota do Imposto se o valor catastral do solo do conxunto de bens inmobles de natureza urbana de que sexa titular o causante no territorio nacional é maior de 150.000 €. Para determinar a porcentaxe de bonificación aplicable en función do valor catastral do solo, se terá en conta a porcentaxe de propiedade do causante sobre o total do inmoble (ben ganancial, cota indivisa de prazas de garaxes, herdanzas.) Esta bonificación deberá solicitarse en calquera momento anterior á notificación a calquera membro da comunidade hereditaria do inicio de calquera procedemento de inspección ou comprobación tributaria, ou de verificación de datos relativo ó imposto, e xunto coa solicitude os solicitantes deberán presentar: 1) Certificado de defunción.2) Testamento ou declaración de herdeiros.3) Certificado de últimas vontades do causante.4) Libro de familia 5) Relación dos inmobles urbanos titularidade do causante no momento do falecemento, con indicación do valor catastral de cada un deles.6) Documentación acreditativa da titularidade dos inmobles de natureza urbana propiedade do causante e da porcentaxe de titularidade dos devanditos bens. En base a documentación aportada polo obrigado tributario, o servicio de xestión e inspección tributaria emitirá a proposta de resolución e a Xunta de Goberno Local resolverá a concesión ou denegación da bonificación. A cota tributaria íntegra será a que resulte de aplicar á base impoñible o tipo do 22%. 1. Establécese unha bonificación de ata o 95% a favor das construcións, instalacións ou obras que sexan declaradas de especial interese ou utilidade municipal por concorrer circunstancias sociais, culturais, histórico–artísticas ou de fomento do emprego que xustifiquen tal declaración a xuízo do Pleno da Corporación, co voto da maioría simple dos seus membros O acordo plenario de declaración de especial interese ou utilidade municipal fixará a porcentaxe a aplicar e se producirá mediante solicitude do interesado acompañando informe ou memoria motivadora do especial interese ou utilidade municipal 2. Establécese unha bonificación do 30% a favor das construcións, instalacións ou obras declaradas como Vivendas de Protección Autonómica polo Instituto Galego da Vivenda e Solo. Para o goce da mesma, o suxeito pasivo deberá aportar a cédula de cualificación provisional como Vivenda de Protección Autonómica emitida polo Instituto Galego da Vivenda e Solo, no prazo de seis meses desde a concesión da licenza 3. Establécese unha bonificación do 50% a favor das construcións, instalacións e obras de acondicionamento e adaptación necesarias para o acceso e habitabilidade das persoas discapacitadas.1.- Requisitos para as obras: a.-Entenderanse como construcións, instalacións e obras necesarias para o acceso e habitabilidade dos discapacitados as destinadas a: 1.- reforma interior da vivenda para a adecuación á discapacidade de calquera persoa que resida ou vaia residir habitualmente na mesma; 2.- modificación de elementos comúns do edificio que sexan paso necesario entre a vivenda do discapacitado e a vía pública, tales como escaleiras, ascensores, pasillos, portais ou calquera outro elemento arquitectónico; 3.- a aplicación de dispositivos electrónicos que sirvan para superar barreiras de comunicación sensorial ou de promoción da seguridade de calquera discapacitado que resida habitualmente nunha vivenda do edificio. b. Non se entenderan como construcións, instalacións e obras necesarias para o acceso e habitabilidade dos discapacitados as que, calquera que sexa o seu destino, se realicen en inmobles que por prescrición normativa deban estar adaptados ou deban adaptarse obrigatoriamente.2.- Requisitos para as persoas a.-No inmoble no que se van a realizar as obras bonificadas deberá estar empadroada, e formando parte da unidade de convivencia, a persoa con discapacidade física ou sensorial a longo prazo. A estes efectos o empadroamento no inmoble deberá manterse, alomenos, desde a data de finalización das obras ata o remate do prazo para realizar a comprobación e/ou inspección fiscal correspondente. b.-Entenderase que teñen a condición de discapacitados as persoas cun grado de minusvalía igual ou superior ao 33 por cento. O grado de minusvalía deberá acreditarse mediante certificado do órgano competente da Xunta de Galicia.3.-Requisitos mixtos: A valoración da adecuación das obras a mellora do acceso e habitabilidade do discapacitado será realizada polo servizo municipal de benestar social A valoración de que as obras teñen como destino ou finalidade favorecer as condicións de acceso e habitabilidade do discapacitado, e que as construcións, instalacións e obras necesarias non afectan a inmobles que por prescrición normativa deban estar adaptados ou deban adaptarse obrigatoriamente, será realizada polo servizo de licenzas e disciplina urbanística.4.-Para o disfrute da mesma, o suxeito pasivo deberá aportar, xunto coa solicitude de bonificación o certificado acreditativo da minusvalía que xustifica a realización das obras de acceso e habitabilidade.5.-A bonificación prevista neste apartado esixirá, con carácter específico, os informes do Servizo de Benestar Social e do Servizo de Licenzas e disciplina.4.- Establécese unha bonificación do 75% a favor das construcións, instalacións ou obras nas que se incorporen sistemas de aproveitamento térmico ou eléctrico da enerxía solar para autoconsumo. A base impoñible que gozará do beneficio é o importe de execución material das partidas correspondentes á instalación dos sistemas de aproveitamento térmico ou eléctrico da enerxía solar para autoconsumo, deducido o importe das que son preceptivas de acordo coa normativa vixente 4.1.-Para o goce da mesma, o suxeito pasivo deberá aportar: a.-proxecto técnico asinado por técnico competente e visado polo colexio profesional correspondente, que acredite o cumprimento dos requisitos esixidos para gozar do beneficio, e que incluirá o orzamento de execución material no que se especificarán os custes detallados dos sistemas de aproveitamento térmico ou eléctrico da enerxía solar para autoconsumo b.-no suposto de que a construción, instalación ou obra non esté destinada exclusivamente á instalación dos sistemas de aproveitamento térmico ou eléctrico da enerxía solar para autoconsumo, deberá achegarse un estudo comparativo entre o orzamento de execución material da construción, instalación ou obra dos sistemas de aproveitamento térmico ou eléctrico da enerxía solar para autoconsumo que é preceptivo de acordo coa normativa vixente e o orzamento de execución material total da construción, instalación ou obra dos sistemas de aproveitamento térmico ou eléctrico da enerxía solar para autoconsumo c.-acreditación da concesión da licenza de obras, comunicación previa ou declaración responsable da obra e instalación dos sistemas de produción de enerxía d.-acreditación de que as instalacións para produción de calor inclúan colectores homologados pola administración competente 4.2.-para a concesión deste beneficio será necesario o informe do Servizo de Licenzas que acredite o cumprimento dos requisitos para o goce do mesmo, e o importe do orzamento de execución material das partidas correspondentes á instalación dos sistemas de aproveitamento térmico ou eléctrico da enerxía solar para autoconsumo, deducido o importe das que son preceptivas de acordo coa normativa vixente 5. As bonificacións previstas nos apartados 2, 3 e 4 deste artigo, ademais dos informes que en cada paragrafo se sinalan, esixirán: a) Solicitude do interesado b) Informe da Tesourería do Concello c) Acordo da Xunta de Goberno Local 6. As solicitudes de bonificacións deste artigo deberán presentarse coincidindo coa solicitude da correspondente licenza ou coa presentación da comunicación previa ou declaración responsable 7. As bonificacións deste artigo son incompatibles. Durante os exercicios 2015 e 2016 o tipo de gravame regulado no artigo 6.1 desta ordenanza fiscal será o 1,9%. 2 Os suxeitos pasivos que tributen por cota municipal e que teñan incrementado o promedio da súa plantilla de traballadores con contrato indefinido durante o período impositivo inmediato anterior ao da aplicación da bonificación, en relación co período anterior a aquel, disfrutarán da seguinte bonificación sobre a cota tributaria: A documentación acreditativa será a seguinte: - Certificado/s da Tesourería Xeral da Seguridade Social da vida laboral da empresa acreditativo dos extremos especificados no punto dous deste artigo. - Fotocopia dos contratos laborais dos traballadores contratados no período impositivo inmediato anterior ao de aplicación da bonificación. ………………. Santiago de Compostela, 19 de decembro de 2014 O CONCELLEIRO DELEGADO DE FACENDA Asdo.: Ramón Quiroga Limia